රක්ෂිත බන්ධනාගාර ගත කර සිටින ජාතික නිදහස් පෙරමුණේ නායක පාර්ලිමේන්තු මන්ත්‍රී විමල් වීරවංශගේ සුවදුක් බැලීමට අදත් ඒකාබද්ධ විපක්ෂය නියෝජනය කරන පාර්ලිමේන්තු මන්ත්‍රීවරුන් ඇතුළු මහජන නියෝජිතයන් කිහිපදෙනෙකු බන්ධනාගාරය වෙත පැමිණියා.පාර්ලිමේන්තු මන්ත්‍රීවරුන් වන උදය ගම්මන්පිල, බන්දුල ගුණවර්ධන, සී.බී.රත්නායක ඇතුළු හිටපු පළාත් පාලන ආයතන නියෝජිතයන් කිහිපදෙනෙකු මෙලෙස විමල් වීරවංශ මන්ත්‍රීවරයාගේ සුවදුක් විමසීමට කොළඹ මැගසින් බන්ධනාගාරය වෙත පැමිණි බවයි එහි සිටින අප වාර්තාකරු කියා සිටියේ.ජාතික නිදහස් පෙරමුණේ නායක පාර්ලිමේන්තු මන්ත්‍රී විමල් වීරවංශ පොලිස් මූල්‍ය අපරාධ විමර්ශන කොට්ඨාහය මගින් ඊයේ (10) අත්අඩංගුවට ගනු ලැබුවේ රජයේ වාහන අවභාවිත කිරීමේ සිද්ධියක් සම්බන්ධයෙන්.